作者：王千秋
词牌/韵律：贺新郎

paragraphs: 短艇横烟渚。
梦惊回、凄凉尚记，缘蓑鸣雨。
拍塞愁怀人不解，只有黄鹂能语。
复拟待、乘槎重去。
无奈东君刚留客，张碧油、缓按香红舞。
生怕我，顿遐举。
故溪冉冉春光度。
想晚来、杨花云际，白苹无数。
竹里樵青应是怪，目断鸣榔去路。
料为我、羞烦鳞羽。
好趁小蛮针线在，按纶巾、归唤松江渡。
重系缆，醉眠处。